
Pravo na sufinanciranu prehranu u cjelodnevnom / produženom boravku

Pravo na sufinanciranu prehranu u cjelodnevnom/produženom boravku u osnovnoj školi kojoj je osnivač Grad u iznosu od 60 eura na mjesečnoj razini tijekom 10 mjeseci može ostvariti učenik ako jedan roditelj/skrbnik/udomitelj ima prebivalište na području Grada uz jedan od dodatnih uvjeta:
dijete čija obitelj ima rješenje Hrvatskog zavoda za socijalni rad o priznatom pravu na ZMN,
dijete hrvatskog ratnog vojnog invalida ili mirnodopskog vojnog invalida ili civilnog invalida rata s utvrđenim stupnjem invaliditeta od 70% i većim,
dijete samohranog roditelja, ako kućanstvo zadovoljava uvjet prihoda definiran ovom Odlukom uvećan za 100%,
dijete iz obitelji s troje i više djece pod uvjetom da je jedan roditelj korisnik dječjeg doplatka Hrvatskog zavoda za mirovinsko osiguranje,
dijete iz obitelji u kojoj su oba roditelja/skrbnici nezaposleni,
dijete sa teškoćama u razvoju,
dijete na smještaju i skrbi u udomiteljskoj/skrbničkoj obitelj,
dijete čija su oba roditelja/skrbnika/udomitelja osobe s invaliditetom sa 100% oštećenjem.

Način podnošenja zahtjeva
Zahtjev s potrebnom dokumentacijom roditelji/skrbnik/udomitelj mogu:
dostaviti odgojno obrazovnoj ustanovi koja zahtjev s dokumentacijom prosljeđuje Upravnom tijelu,
poslati poštom Upravnom tijelu,
osobno donijeti u centralnu pisarnicu Grada Splita,
putem elektroničke pošte na e-mail pisarnica@split.hr

Isplata sredstava
Roditelji/skrbnici/udomitelji će nakon podnošenja zahtjeva dobiti rješenja, a odobreni iznos sufinanciranja Upravni odjel za socijalnu skrb., branitelje i demografiju Grada Splita će isplaćivati mjesečno na račun Ustanove.
	NAPOMENA:
Zahtjevi zaprimljeni do 30. rujna tekuće školske godine omogućavaju ostvarenje prava od početka školske godine. Nakon tog datuma, pravo se ostvaruje od mjeseca podnošenja zahtjeva.



	NAPOMENA ZA SAMOHRANE RODITELJE:
Uvjet prihoda uvećan za 100% ispunjava korisnik ako nema mjesečni prihod viši od:
• Dvočlana obitelj: 1.100 EUR
• Za svakog daljnjeg člana: + 200 EUR



